**HUSKESTUAS CORONARESTRIKSJONER ETTER PÅSKE**

Erfaringen har vist at det etter ferieperioder skjer en oppblomstring av koronasmitte i samfunnet. Det kom en oppdatert smittevernveileder for barnehagene rett før påske. Den sier at det er nok med én meters avstand mellom f.eks. foresatte-foresatte og foresatte-ansatte.

Regjeringen, derimot, innførte generell 2-metersgrense, og anbefaling om munnbind dersom 2 meteren ikke kan overholdes. Dette får vi ikke til å gå helt i hop.

Samtidig vet vi at de muterte virusene smitter svært lett, og det har vært oppe som forslag å revidere rammene for hvem som skal regnes som nærkontakter. Nå gjelder at man regnes som nærkontakt dersom kontakten har vært under to meters avstand i mer enn 15 minutter, ELLER direkte fysisk kontakt ELLER direkte kontakt med sekret.

Det viser seg at muterte virus trenger ikke 15 minutter for å spre seg fra en person til en annen.

Smittevernveilederen sier at vi skal unngå trengsel på vei inn og ut av barnehagen, i garderober og på toaletter. Dette gjelder både barn og voksne, ansatte og foreldre / andre voksne som følger barn til og fra barnehagen.

Vi i Huskestua ser behov for å stramme inn rutinene ved levering og henting, og ber dere fra og med onsdag 07.04.21 følge disse reglene:

* Bare en -1- person som følger/henter barnet kan gå inn i barnehagen.

Søsken, foreldre nr.2, besteforeldre eller evt andre som er med, må vente utenfor.

* Til familier med søsken på ulike avdelinger:

*Følg* småsøsken først og *hent* storesøsken først. Storesøsken kan vente ute. Vi vil ikke at dere går snarveien innendørs gjennom den lange gangen.

* Den som følger barnet til barnehagen, har ansvar for at barna vasker hender når de kommer inn.
* Max to -2- voksne i garderoben samtidig. 2 meteren gjelder mellom voksne. Bruk av munnbind anbefales.

Er det allerede to voksne i garderoben, må du vente til en har gått.

* Den som følger og henter barnet skal ikke inn på avdelingen, bare oppholde seg i gangen og garderoben.
* Vær raske og effektive i levering og henting, slik at det ikke blir lang kø.

Disse kjørereglene vil være gjeldene inntil smittesituasjonen i samfunnet har stabilisert seg på et lavt nivå, og vi får retningslinjer som sier at vi kan slippe opp litt igjen.

DERE må ta ansvar for at andre som henter og leverer barn; besteforeldre, tanter, onkler osv., blir informert om reglene. Vi vil også slå dem opp på veggen ut og inne.

06.04.21 Elen Kath.&Co.